  Майя Бывальцева 12-тӥ южтолэзьлы Удмуртиын эшшо 75 адямилэсь коронавирус инфекциез шедьтӥзы. Выль черламъёс пӧлын 14 аресозь куать пиналъёс но 65 арессэс ортчем 22 арлыдоос. Со сярысь элькунысь оперативной штаб ивортӥз. Висёнэз Ижкарысь 26 улӥсьёслэсь шараязы, Глазкарысь – 10, Можгаысь – укмыс, Сарапулысь – куать, Шаркан ёросысь – вить, Воткаысь, Вотка, Ува ёросъёсысь – быдэн куинь, Алнаш, Глаз, Сюмси ёросъёсын – быдэн кык, Кияса, Можга, Сарапул, Сьӧлта ёросъёсын – быдэн одӥг муртлэсь. Эшшо 71 адями висёнэз вормиз Туннэ нуналлы Удмуртиын выль коронавирус инфекциен черлан 29 сюрс 193 учыр лабораториосын зэматэмын. 25 сюрс 879 адями йӧназ, 366 мурт кулӥз. Та дыре 107 висисьёслэн тазалыксы секыт лыдъяське. Элькунын выль коронавирус инфекцилы 908 сюрс 618 эскеронъёс ортчытӥзы, берло нуналскын – 3 сюрс 297. 12-тӥ южтолэзьлы Удмуртиын 37 сюрс 363 адями коронавируслэсь прививка пуктӥз, со пӧлысь 19 сюрс 748 мурт кыкетӥ компонентсэ но басьтӥз ни.  Тегъёс: Тазалык Ижкар висён Удмуртия коронавирус  